
Către,

BIROUL PERMANENT AL CAMEREI DEPUTAŢILOR


Vă înaintăm, alăturat, raportul comun suplimentar asupra Propunerii legislative pentru modificarea art.25 alin.(2) din Legea nr.295/2004 privind regimul armelor şi muniţiilor, trimisă Comisiei juridice, de disciplină şi imunităţi cu adresa nr. Pl-x 326 din 19 septembrie 2018, înregistrată cu nr.4c-11/502 din 20 septembrie 2018 şi Comisiei pentru apărare, ordine publică şi siguranţă cu adresa nr. Pl-x 326 din 22 mai 2018, înregistrată cu nr. 4c-12/349 din 23 mai 2018.

În raport cu obiectul şi conţinutul său, iniţiativa legislativă face parte din categoria legilor ordinare. 
    
  PREŞEDINTE, 



          
         PREŞEDINTE,

         Eugen NICOLICEA



Dorel-Gheorghe CĂPRAR

RAPORT COMUN SUPLIMENTAR
asupra Propunerii legislative pentru modificarea art.25 alin.(2) din Legea nr.295/2004 privind regimul armelor şi muniţiilor
Plenul Camerei Deputaţilor a hotărât în şedinţa din ziua de 19 septembrie 2018, în temeiul art.70 din Regulamentul Camerei Deputaţilor, republicat, cu modificările şi completările ulterioare, retrimiterea Propunerii legislative pentru modificarea art.25 alin.(2) din Legea nr.295/2004 privind regimul armelor şi muniţiilor la comisiile sesizate în fond, în vederea unei noi examinări şi depunerii unui raport comun suplimentar.
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru apărare, ordine publică şi siguranţă naţională au fost sesizate în comun, pentru dezbatere în fond, cu Propunerea legislativă pentru modificarea art.25 alin.(2) din Legea nr.295/2004 privind regimul armelor şi muniţiilor, trimisă  Comisiei juridice, de disciplină şi imunităţi cu adresa nr. Pl-x 326 din 22 mai 2018, înregistrată cu nr.4c-11/502 din 23 mai 2018 şi Comisiei pentru apărare, ordine publică şi siguranţă cu adresa nr. Pl-x 326 din 22 mai 2018, înregistrată cu nr. 4c-12/349 din 23 mai 2018.
Senatul, în calitate de primă Cameră sesizată, a respins iniţiativa legislativă în şedinţa din ziua de 16 mai 2018.
Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.

Propunerea legislativă are ca obiect de reglementare modificarea art.25 alin.(2) din Legea nr.295/2004 privind regimul armelor şi muniţiilor, republicată, cu modificările şi completările ulterioare, în sensul instituirii în sarcina structurii de poliţie a obligaţiei de informare a titularilor de permis de armă cu 3 luni înainte de expirarea valabilităţii acestuia.
Consiliul Legislativ a avizat negativ iniţiativa legislativă, conform adresei cu nr.191 din 12 martie 2018, întrucât norma propusă reprezintă o reglementare paralelă, fiind în prezent legiferată în cuprinsul art.25 alin.(3) din actul normativ de bază, în vigoare.

Guvernul României nu susţine adoptarea acestei iniţiative legislative, conform punctului de vedere transmis prin adresa cu nr.522 din 30 martie 2018.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două comisii sesizate în fond au examinat proiectul de lege în şedinţe separate.

Membrii Comisiei pentru apărare, ordine publică şi siguranţă naţională au dezbătut iniţiativa legislativă în şedinţa din ziua de 19 iunie 2018. 

La lucrările Comisiei, deputaţii au fost prezenţi conform listei de prezenţă.

La dezbaterea iniţiativei legislative a participat, în calitate de invitat din partea Ministerului Afacerilor Interne, domnul Daniel Robert Marin – secretar de stat. 

În urma dezbaterilor, membrii Comisiei pentru apărare, ordine publică şi siguranţă naţională au hotărât, cu unanimitate de voturi, respingerea propunerii legislative.

          În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au dezbătut iniţiativa legislativă în şedinţa din ziua de 25 iunie 2018. Deputaţii au fost prezenţi la dezbateri conform listei de prezenţă.

În conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, la dezbaterea iniţiativei legislative a participat, în calitate de invitat din partea Ministerului Afacerilor Interne, domnul Daniel Cosgarea, şef Serviciu Arme din I.G.P.R.. 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să înainteze plenului Camerei Deputaţilor un raport de respingere a iniţiativei legislative.

Membrii celor două comisii sesizate în fond au hotărât să propună plenului Camerei Deputaţilor un raport comun de respingere a Propunerii legislative pentru modificarea art.25 alin.(2) din Legea nr.295/2004 privind regimul armelor şi muniţiilor, având în vedere faptul că demersul legislativ nu este justificat, întrucât norma propusă este în prezent în vigoare în cuprinsul art.25 alin.(3) teza a treia din actul normativ de bază iar adoptarea acesteia ar genera un paralelism legislativ, interzis de normele de tehnică legislativă.

În conformitate cu prevederile art.61 şi art.70 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru apărare, ordine publică şi siguranţă naţională şi Comisiei juridice, de disciplină şi imunităţi au examinat din nou iniţiativa legislativă, în şedinţa separate.

În urma dezbaterilor, membrii Comisiei  pentru apărare, ordine publică şi siguranţă naţională au hotărât, în şedinţa din 3 octombrie 2018, cu unanimitate  de voturi, menţinerea raportului de respingere a iniţiativei legislative. 
La lucrările Comisiei, deputaţii au fost prezenţi conform listei de prezenţă.
Membrii Comisiei juridice, de disciplină şi imunităţi au examinat din nou iniţiativa legislativă în şedinţa din ziua de 3 octombrie 2018. 
La şedinţă au fost prezenţi 21 deputaţi din totalul de 25 de membri ai Comisiei. 
La dezbaterea propunerii legislative a participat, în calitate de invitat din partea Ministerului Afacerilor Interne, domnul Badea Angelo, comisar şef - Direcţiei Arme, Explozivi şi Substanţe Periculoase din cadrul Inspectoratului General al Poliţiei Române. 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să înainteze plenului Camerei Deputaţilor un raport comun suplimentar de respingere a iniţiativei legislative.

Membrii celor două comisii sesizate în fond au hotărât să propună plenului Camerei Deputaţilor un raport comun suplimentar de respingere a Propunerii legislative pentru modificarea art.25 alin.(2) din Legea nr.295/2004 privind regimul armelor şi muniţiilor, având în vedere faptul că demersul legislativ nu este justificat, întrucât norma propusă este în prezent în vigoare în cuprinsul art.25 alin.(3) teza a treia din actul normativ de bază iar adoptarea acesteia ar genera un paralelism legislativ, interzis de normele de tehnică legislativă.
În raport de obiectul şi conţinutul reglementării, iniţiativa legislativă face parte din categoria legilor ordinare. 

     PREŞEDINTE, 



          
          PREŞEDINTE,



 Eugen NICOLICEA


                     Dorel-Gheorghe CĂPRAR

        SECRETAR,                  



           SECRETAR,

       Alina-Elena TĂNĂSESCU

                          Dumitru LUPESCU


Consilier parlamentar,  



                     Cosilier parlamentar,

            Rodica Penescu





         Cătălin Chiper

